Love Minus Zero/No Limit

«Love Minus Zero/No Limit» (vert lese «Love Minus Zero over No Limit») er ein song av Bob Dylan på albumet Bringing It All Back Home frå 1965. Songen har ein enkel melodi i E, og legg vekt på Dylan sine stadig meir kompliserte metaforar og rytmeskjema i midten av 1960-åra. Songen viser til ein slags vilkårslaus kjærleik som ikkje dømer og som ikkje vert distrahert av materielle ting. 

 Stil og instrument 

Utgåva på Bringing It All Back Home vart spelt inn 14. januar 1965 og var produsert av Tom Wilson. Denne utgåva vart spelt inn av heile bandet som Dylan nytta på albumet med elektrisk gitar av Bruce Langhorne. Songen er melodisk med ei rekkje på tre fallande akkordar som dannar den mest iøyrefallande delen av songen. Musikken er roleg, slik at kjærleiken som vert uttrykt verkar roleg, sjølv om bilete som kapper og dolkar og ristande bruer vert ført fram i teksten. Songen har òg ei latinsk kjensle i melodien og rytmen.

 Tolking 
«Love Minus Zero/No Limit» vart skriven som ei hyllest til den framtidige kona til Dylan, Sara Lowndes. Teksten omtalar ho på ein Zen-liknande måte, ei rekkje motsetnader, som til dømes «speaks like silence» («talar som stillheita») og er både «like ice» («som is») og og «like fire» («som eld»). Ei anna kjend linje frå songen er òg i same bane: «She knows there's no success like failure and that failure's no success at all» («Ho veit at det ikkje finst noko suksess som fiasko og at fiasko ikkje er suksess i det heile») 

 Andre framføringar 
Dylan har spelt støtt og stadig sidan han vart skriven. Han finst på mange samlealbum som Masterpieces og konsertalbumet Bob Dylan at Budokan. Andre konsertopptak finst på The Bootleg Series Vol. 5: Bob Dylan Live 1975, The Rolling Thunder Revue, MTV Unplugged og The Concert for Bangladesh. 

 Andre utgåver 
Songen har vorte spelt av mange andre artistar, mellom andre The Turtles, The Walker Brothers, The Leaves, Judy Collins, Eric Clapton, Fleetwood Mac, Rick Nelson og Les Fradkin.

Norske versjonar
Terje Mosnes skreiv ein norsk tekst for songen kalla «Natt for lange kniver» som vart framført av Inger Lise Rypdal i 1969. Ein annan norsk tekst vart skriven av Stein Erik Lunde og selt inn av Kåre Virud i 1975 med tittelen «Kjærlighet minus null». 

 Ettermæle 
I ei lesarundersøking i magasinet Mojo i 2005 vart «Love Minus Zero/No Limit» kåra til den 20. beste Bob Dylan-songen, og på ei liknande liste forma av andre musikarar hamna songen på 32. plass. I 2002 kåra Uncut songen til den 23. beste Bob Dylan-songen. Den australske musikkritkaren Toby Creswell inkluderte songen i boka si 1001 Songs: The Great Songs of All Time and the Artists, Stories and Secrets Behind Them.

 Bakgrunnsstoff 
 Teksten

 Kjelder 
 Denne artikkelen bygger på «Love Minus Zero/No Limit» frå , den 20. oktober 2009. 
 oppgav desse kjeldene:

Kategori:Bob Dylan-songar
Kategori:Songar frå 1965
Kategori:Songar skrivne av Bob Dylan
Kategori:The Walker Brothers-songar
Kategori:Steve Harley-songar
Kategori:Joan Baez-songar
Kategori:Judy Collins-songar
Kategori:The Turtles-songar
Kategori:Rod Stewart-songar
Kategori:Fleetwood Mac-songar
Kategori:Eric Clapton-songar
Kategori:Buck Owens-songar
Kategori:Jackson Browne-songar
Kategori:Duane Eddy-songar
Kategori:Rick Nelson-songar
Kategori:Åge Aleksandersen-songar
Kategori:Leon Russell-songar
Kategori:Fleetwood Mac-songar
Kategori:Ralph McTell-songar
Kategori:Inger Lise Rypdal-songar